Seun (10) kritiek ná tref-en-trapArgieffoto ŉ 10-jarige seun van KwaZulu-Natal is in ŉ ernstige toestand in die hospitaal opgeneem nadat hy Saterdag laat in ŉ tref-en-trap-ongeluk op die N2-suid raakgery is. Ceron Lennox, Rescue Care-woordvoerder, sê die seun wou glo die hoofweg oorsteek toe die voorval plaasgevind het. Volgens Lennox het die bestuurder weggejaag nadat hy die kind getref het. “Paramedici het die seun behandel en hom op ŉ ventilator geplaas voordat hulle hom na die hospitaal vervoer het,” sê Lennox. Die polisie het ŉ ondersoek van stapel gestuur.